ก๋วยเตี๋ยวต้มยำเจ๊ยี่ ร้านนี้อร่อยตามใจฉัน วันนี้ฟูพามาทานบะหมี่แห้งสุดอร่อย มีทีเด็ดอยู่ที่เทคนิคการนวดเส้นบะหมี่เบาๆก่อนนำลวก สำหรับเมนูวันนี้ฟูจะนำเสนอเมนูโปรดของคุณเพื่อนค่ะนั่นคือ...

- บะหมี่แห้งสุดอร่อย ราคา 70 บาท เมนูนี้ไม่มีบนป้าย เป็นการสั่งแบบฉบับตามใจฉัน บะหมี่สองก้อนพร้อม ตับลวกสุกกำลังดี ลูกชิ้นกุ้งทอด หมูแดง หมูสับ และเกี๊ยวหมูเนื้อแน่นแป้งบาง โรยหน้าด้วยกากหมูหอมๆ ทอดกรอบไม่อมน้ำมัน เคี้ยวเพลินๆ เมนูแห้งจะเสิร์ฟพร้อมน้ำซุปและกระดูกหมูติดเนื้อ ถือว่าเป็น 70 บาทที่คุ้มค่าสุดๆ
        - ชามเดียวอิ่มยันเย็น
        - เครื่องจัดเต็ม วัตถุดิบคุณภาพ
        - รสชาติอร่อย
        - กากหมูขอเติมได้ตลอด (ยกเว้นของหมดนะจ้ะ)

- ตามมาด้วยเมนูที่สอง เกาเหลาโฟยำแห้งพิเศษตับแบบจัดเต็ม ราคา 70 บาทอีกเช่นกันค่ะ เมนูนี้ฟูสั่งเองค่ะ เพราะติดใจรสชาติตับหมูของทางร้านที่ชิ้นหนาและใหญ่กำลังดี การลวกในเวลาที่พอเหมาะช่วยคงความหวานและความเด้งของเนื้อตับตั้งแต่ขั้นตอนการปรุงจนถึงการกิน รสชาติเปรี้ยวหวานนำ เผ็ดตามนิดๆ อร่อยกำลังดีไม่หวานจนเกินไป ลูกชิ้นปลาไม่คาวขาวหน้ากิน ปลาหมึกกรอบดี เคี้ยวเพลินหมดไม่รู้ตัว  

สำหรับเมนูปกติของทานร้านมีทั้งก๋วยเตี๋ยว บะหมี่ เกี้ยมอี๋ เกาเหลา ปกติราคา 40  สั่งพิเศษราคา 50บาท 

เมนูเครื่องดื่มมีทั้งชาดำ โอเลี้ยง ชาเย็น ชงกันเองในร้านเลยค่ะ 

จุดเด่นอื่นๆของร้านนี้::
        - น้ำชาแก้วใหญ่ หอมเย็นชื่นใจ แก้วละ 2 บาท
        - เจ้าของร้านน่ารัก อัธยาศัยดี เอาใจใส่ลูกค้า

ร้านนี้ตั้งอยู่ปากซอยวุฒากาศ 5 ติดถนนหาง่ายไม่หลงแน่นอนค่ะ 